মেঘলা আকাশ
মেঘলা আকাশ এটি ২০০১-এর একটি বাংলাদেশী বাংলা ভাষার চলচ্চিত্র। ছবিটি পরিচালনা ও প্রযোজনা করেছেন বাংলাদেশী বিখ্যাত নারী চলচিত্রকার নারগিস আক্তার। ইমপ্রেস টেলিফিল্ম-এর ব্যানারে নির্মিত এই ছবির মূল কাহিনী এইচআইভি/এইডস প্রতিরোধ ও নিয়ন্ত্রণ ইস্যু নিয়ে। ছবিতে নাম ভূমিকায় অভিনয় করেছেন মৌসুমী এবং আরও অভিনয় করেছেন আয়ুব খান, শাকিল খান, পূর্ণিমা, অমিত হাসান, রাজীব, শহিদুল আলম সাচ্চু, ফেরদৌসী মজুমদার, পীযূষ বন্দ্যোপাধ্যায় । একটি বিশেষ চরিত্রে অভিনয় করেন ভারতের বিখ্যাত অভিনেত্রী শাবানা আজমি। নারগিস আক্তারের এই ছবিটি চলচ্চিত্র-সমালোচক ও দর্শকদের কাছে দারুণ প্রশংসা অর্জন করে। এরই স্বীকৃতি স্বরূপ পরিচালক জাতীয় চলচ্চিত্র পুরস্কার এর শ্রেষ্ঠ পরিচালক, সহ মোট ছয়টি বিভাগে পুরস্কার লাভ করেছিল।